કચ્છનો નલિયા સેક્સકાંડ અત્યારે સચિવાલયમાં ગરમાગરમ ચર્ચાનો વિષય બન્યો છે. ઘણા અધિકારીઓ ધીમા સ્વરે પણ પૂછી લે છે કે નલિયાકાંડમાં કોઇ નવું નામ સામે આવ્યું ખરું? એક ઉચ્ચ અધિકારી લાંબા સમયથી રજા પર છે પણ તેઓ પોતાના સહઅધિકારી મિત્રો સાથે ફોન પર વાતચીત કરીને નિયમિત નલિયાકાંડની અપડેટ મેળવી જ લે છે. એક સિનિયર મંત્રીની ચેમ્બરમાં નલિયાકાંડની ચર્ચા થઇ રહી હતી ત્યારે મંત્રીએ ખુલાસો કરવો પડ્યો કે ઘણાં વર્ષોથી હું કચ્છના પ્રવાસે ગયો નથી પણ આ મંત્રીએ માર્મિક ટકોર કરતાં કહ્યુ કે, “તપાસ તો કરો કયાં નેતા વારેઘડીએ કચ્છના પ્રવાસે અત્યાર સુધી જતાં હતા?”